Αριστομένης Περρωτής

Ο Αριστομένης Περρωτής (19 Ιουλίου 1934 - 8 Ιουλίου 2011) ήταν Έλληνας πολιτικός.

 Βιογραφικά στοιχεία 

Γεννήθηκε στην Αθήνα αλλά καταγόταν από την Καλαμάτα και ήταν γιος του Αθανασίου Περρωτή, πολιτικού και γόνου παλιάς πολιτικής οικογένειας της περιοχής, εγγονός του Αριστομένη Γεωργίου Περρωτή και του Δημητρίου Μαλλιόπουλου και δισέγγονος του Γεωργίου Περρωτή. Σπούδασε νομικά και πολιτικές επιστήμες στο Πανεπιστήμιο της Σορβόννης στο Παρίσι. Στη συνέχεια και μετά την στρατιωτική θητεία του εξελέγη βουλευτής Μεσσηνίας για πρώτη φορά το 1961 ενώ το 1967 έγινε και Υφυπουργός ΕμπορίουΚυβέρνηση Κανελλόπουλου, από την ιστοσελίδα της γενικής γραμματείας της κυβερνήσεως στην υπηρεσιακή κυβέρνηση Παναγιώτη Κανελλόπουλου (1967). Κατά τη διάρκεια της επταετίας λόγω της δράσης του χαρακτηρίστηκε αντικαθεστωτικός, του απαγορεύτηκε η έξοδος από τη χώρα και του στερήθηκε το διαβατήριο. Την περίοδο 1974 - 1977 διετέλεσε βουλευτής για τελευταία φορά με την παράταξη της Νέας Δημοκρατίας.Σύνθεση βουλής α΄ περιόδου, από την ιστοσελίδα www.hellenicparliament.gr

Απεβίωσε στις 8 Ιουλίου 2011 στην Αθήνα και ενταφιάστηκε στο Α΄ Νεκροταφείο Αθηνών. Για τον θάνατό του ο αρχηγός της Νέας Δημοκρατίας, Αντώνης Σαμαράς, εξέφρασε την θλίψη του.Δελτίο τύπου για τον θάνατο του Περρωτή , από την ιστοσελίδα nd.gr Ήταν παντρεμένος με την Ιωάννα Φωκά - Μεταξά, με την οποία έχει αποκτήσει τρία παιδιά, τον Αθανάσιο Περρωτή, Ιωάννη Περρωτή και Δημήτριο - Ευγένιο Περρωτή.Βιογραφικό Ιωάννας Μεταξά, από την ιστοσελίδα ioannismetaxas.gr

 Παραπομπές 

Κατηγορία:Βουλευτές Μεσσηνίας
Κατηγορία:Έλληνες υφυπουργοί Εμπορίου
Κατηγορία:Οικογένεια Μεταξά